**פוט לוקר קמעונאות, בע"מ** (באנגלית: **.Foot Locker Retail, Inc**) היא חברה קמעונאית אמריקאית המוכרת ביגוד ספורטיבי והנעלה, הפועלת ב-28 מדינות שונות. מטה החברה שוכן במידטאון מנהטן בעיר ניו יורק.

אף על פי שהוקמה בשנת 1974, והוקמה שוב כחברה נפרדת בשנת 1988, שורשיה של פוט לוקר מתוארכים עד לשנת 1879, מכיוון שהיא תאגיד יורש של חברת וולוורת', כשהרבה מהחנויות הבולטות שלה היו במקור חנויות נעלי קיני ווולוורת'. החברה מפעילה את מותג "פוט לוקר", רשת חנויות הנעלה ספורטיבית (יחד עם החנויות "קידס פוט לוקר" ו"ליידי פוט לוקר"), וכן חברות בת ספורטיביות אחרות, כגון "Champs Sports"‏, "Footaction USA"‏, "House of Hoops"‏, ו-"Eastbay", שבבעלותה הזכויות לאתר Final-Score. החברה מפורסמת גם במדים של עובדיה ברשת "פוט לוקר", רשת הדגל שלה, הדומים למדי השופטים.

על פי המסמכים שהגישה החברה לוועדה לניירות ערך ולבורסות, נכון ליום 28 בינואר 2017, לפוט לוקר יש 3,363 חנויות, בעיקר בקניונים ובמרכזי קניות, בארצות הברית, קנדה, אירופה ואסיה. כמעט 70% ממוצריה הנמכרים בחנויות הן של נייקי.

היסטוריה
--------

בשנת 1963 רכשה חברת וולוורת' את תאגיד נעלי קיני והפעילה אותה כחברת בת. בשנות ה-60, "קיני" הסתעף עם חנויות נעליים מתמחות, ביניהן "סטיילקו" (Stylco) בשנת 1967, "סוזי קז'ואלס" (Susie Casuals) בשנת 1968, ו"פוט לוקר" (Foot Locker) ב-12 בספטמבר 1974. סניף פוט לוקר הראשון נפתח בקניון "Puente Hills Mall" באינדסטרי שבקליפורניה, והוא פתוח עד היום. וולוורת' גוונה גם היא את מספר החנויות המתמחות שלה בשנות ה-80, ביניהן "Afterthoughts"‏, "Northern Reflections"‏, "Rx Place"‏, ו-"Champs Sports". עד שנת 1989 החברה רדפה אחר אסטרטגיה אגרסיבית של מספר פורמטים של חנויות מתמחות הממוקדות בקניונים סגורים. הרעיון היה שאם קונספט מסוים נכשל בקניון נתון, החברה תוכל להחליף אותו במהירות בקונספט אחר. החברה כיוונה ל-10 חנויות בכל אחד מהקניונים הגדולים במדינה, אך הדבר מעולם לא התרחש מכיוון שוולוורת' מעולם לא פיתחה את אותם פורמטים רבים של חנויות מתמחות מצליחות.

בשנת 1988 חברת וולוורת' שילבה חברה נפרדת בשם **תאגיד וולוורת'** (באנגלית: **Woolworth Corporation**) במדינת ניו יורק. תאגיד וולוורת' היה אחראי לפעילותן של חנויות פוט לוקר, בין שאר הרשתות המתמחות המופעלות על ידי חברת וולוורת'. אחד המהלכים הראשונים שלו היה רכישת "Champs Sports" ושינוי שמו ל**וולוורת' אתלטיק גרופ** (באנגלית: **Woolworth Athletic Group**).

במהלך שנות ה-80 וה-90, רשת חנויות הכלבו שהייתה רשת הדגל של חברת וולוורת' חוותה ירידה במכירות, שבסופו של דבר הגיעה לשיאה בסגירת כל החנויות הנותרות שפעלו תחת השם "וולוורת'" בארצות הברית ביולי 1997. עוד לפני הסגירה, החליפה וולמארט את וולוורת' במדד דאו ג'ונס בחודש מרץ של אותה שנה. לאחר סגירת החנויות, ויציאה מהשוק, החברה החליטה להמשיך את ההתרחבות האגרסיבית בעסקי האתלטיקה בשנים שלאחר מכן, לכן רכשה החברה את "Eastbay" בשנת 1997, שהייתה הקמעונאית הגדולה ביותר בקטגוריית האתלטיקה בארצות הברית, כמו גם רכישות עוקבות של הקמעונאיות האזוריות "Sporting Goods" (שנרכשה בשנת 1997) ו-"The Athletic Fitters" (שנרכשה בשנת 1998). תאגיד וולוורת' נותר חברת האם של פוט לוקר, ובשנת 1998 הוא שינה את שמו ל**ונאטור גרופ, בע"מ.** (באנגלית: **.Venator Group, Inc**). עד שנות התשעים, חברת הבת פוט לוקר הייתה אחראית ליותר מ-70 אחוזים ממכירות הנעליים של חברת קיני, בעוד שחברת הנעליים קיני חוותה ירידות. ונאטור הודיעה על סגירת החנויות הנותרות של קיני ושל "Footquarters" ב-16 בספטמבר 1998.

ב-12 בפברואר 1999 העניק חבר מושבעים פדרלי באוסטין פיצוי של 341,000 דולר למנהל חנות נעליים לשעבר של פוט לוקר שטען כי החברה מפלה באופן שיטתי את עובדיה האפרו-אמריקאים בכך שהיא מציעה יותר אפשרויות קידום למנהלים לבנים.

חנות פוט לוקר במגדל סיטי סנטר בעיר קליבלנד, אוהיו, ארצות הברית
סניף פוט לוקר בברדפורד, מערב יורקשייר, הממלכה המאוחדת
חנות פוט לוקר במרכז הקניות "Hillcrest Mall" בעיר ריצ'מונד היל, קנדה
פוט לוקר במרכז הקניות "Southside Wandsworth" בעיר לונדון, בירת הממלכה המאוחדת
ככל שהמותג "פוט לוקר" הפך לחטיבה עם כמות המכירות הגדולה ביותר של חברת "ונאטור" (היורשת של וולוורת'), ב-2 בנובמבר 2001 שינתה ונאטור את שמה ל**פוט לוקר, בע"מ** (באנגלית: **.Foot Locker, Inc**).‏ ב-19 בנובמבר 2004 הודיעה פוט לוקר כי הרווח הרבעוני שלה עלה ב-19 אחוזים, בעזרת מכירות חזקות יותר.

בשנת 2004 רכשה פוט לוקר את המותג "Footaction USA" וכ-350 חנויות מ-"Footstar" תמורת 350 מיליון דולר. ב-14 באפריל 2004 הודיעה חברת פוט לוקר כי היא מסכימה לרכוש כ-350 חנויות מותג "Footaction" מחברת ".Footstar Inc" שפשטה רגל, תמורת 160 מיליון דולר כדי להתרחב לאזורים עירוניים.

ב-10 בינואר 2005 הודיעה החברה כי ניק גרייסטון הועלה לדרגת נשיא ומנכ"ל חטיבת "פוט לוקר ארצות הברית", וירש את טים פין שפרש מהחברה.

בשנת 2007, פוט לוקר שיתפה פעולה יחד עם "schoolPAX"‏ להשקת תוכנית "Foot Locker School Rewards Program"‏, שנועדה לספק תרומות צדקה לבתי ספר שנרשמים וקונים ברשת פוט לוקר עם מחזיק מפתחות מקודד או קוד בית ספר.

פוט לוקר רכשה את "CCS", קמעונאית לציוד סקייטבורד, מחברת "Alloy" תמורת 103 מיליון דולר במזומן.

בשנת 2011 הצטרפה פוט לוקר ל-"DoSomething.Org" לתוכנית "Foot Locker Scholar Athletes", המוענקת לספורטאים בתיכונים על כך שהפגינו מצוינות אקדמית וכן תרמו לקבוצת הספורט שלהם ובקהילותיהם.

ב-26 ביוני 2012, פוט לוקר חגגה 100 שנים להנפקה הראשונה שערכה קודמתה, חברת וולוורת', בבורסת ניו יורק על ידי צלצול פעמון הסגירה ליום המסחר.

בשנת 2013 רכשה החברה את הקמעונאית הגרמנית "Runners Point Group".

לאחר שלא עמד בציפיות התאגיד, פוט לוקר תכננה לסגור את יחידת "CCS" שלה, אך במקום זאת מכרה אותה ל-"Daddies Board Shop" בשנת 2014.‏

פוט לוקר עלתה בהתמדה בדירוג פורצ'ן 500. ממקום 446 בשנת 2011‏ למקום 363 בשנת 2018.‏ חברת פוט לוקר רשמה מחזור שיא של 7.151 מיליארד דולר בסוף שנת הכספים 2014.

בשנת 2019 השקיעה פוט לוקר בחברות כמו "GOAT", אתר מקוון למכירת נעלי סניקרס ביד שנייה.

חנויות ברחבי העולם
------------------

|  |  |  |
| --- | --- | --- |
| **אמריקה*** ארצות הבריתארצות הברית ארצות הברית: 871
* קנדהקנדה קנדה: 106
* פוארטו ריקופוארטו ריקו פוארטו ריקו: 18
* איי הבתולה של ארצות הבריתאיי הבתולה של ארצות הברית איי הבתולה של ארצות הברית: 2
 | **אסיה, אוקיאניה והמזרח התיכון*** אוסטרליהאוסטרליה אוסטרליה: 84
* ניו זילנדניו זילנד ניו זילנד: 15
* ערב הסעודיתערב הסעודית ערב הסעודית: 16
* ישראלישראל ישראל: 80
* איחוד האמירויות הערביותאיחוד האמירויות הערביות איחוד האמירויות הערביות: 10
* כוויתכווית כווית: 10
* קוריאה הדרומיתקוריאה הדרומית קוריאה הדרומית: 10
* בחרייןבחריין בחריין: 4
* קטר (מדינה)קטר (מדינה) קטר: 4
* טורקיהטורקיה טורקיה: 3
* לבנוןלבנון לבנון: 2
* מלזיהמלזיה מלזיה: 5
* סינגפורסינגפור סינגפור: 7
* הונג קונגהונג קונג הונג קונג: 6
* מקאומקאו מקאו: 2
* גואםגואם גואם: 1
 | **אירופה*** איטליהאיטליה איטליה: 179
* צרפתצרפת צרפת: 146
* גרמניהגרמניה גרמניה: 83
* הממלכה המאוחדתהממלכה המאוחדת הממלכה המאוחדת: 59
* ספרדספרד ספרד: 60
* הולנדהולנד הולנד: 41
* בלגיהבלגיה בלגיה: 20
* פורטוגלפורטוגל פורטוגל: 16
* צ'כיהצ'כיה צ'כיה: 10
* שווייץשווייץ שווייץ: 9
* אוסטריהאוסטריה אוסטריה: 8
* אירלנדאירלנד אירלנד: 7
* דנמרקדנמרק דנמרק: 6
* שוודיהשוודיה שוודיה: 5
* פוליןפולין פולין: 8
* יווןיוון יוון: 3
* נורווגיהנורווגיה נורווגיה: 5
* לוקסמבורגלוקסמבורג לוקסמבורג: 2
* הונגריההונגריה הונגריה: 6
* רומניהרומניה רומניה: 1
 |
|

קישורים חיצוניים
----------------

ויקישיתוף מדיה וקבצים בנושא **פוט לוקר** בוויקישיתוף
* אתר האינטרנט הרשמי של פוט לוקר
* אתר האינטרנט הרשמי של פוט לוקר ישראל
* פוט לוקר, ברשת החברתית פייסבוק
* פוט לוקר, ברשת החברתית אקס (טוויטר)
* פוט לוקר, ברשת החברתית אינסטגרם
* NYSE: FL
* מידע עסקי על חברת פוט לוקר באתרים Yahoo! Finance • MarketWatch • CNN Money • Bloomberg Business (באנגלית)
* פוט לוקר, בגוגל פיננסים

* פוט לוקר, באתר Crunchbase (באנגלית)
* פוט לוקר, באתר EDGAR של הודעות ל-SEC (באנגלית)

הערות שוליים
------------

1. 1 2 3 4  "Ralph Lauren Corporation 2017 Annual Report (Form 10-K)". *sec.gov*. הוועדה לניירות ערך ולבורסות. במרץ 2018. `{{cite web}}`:  (עזרה)
2. ↑  "Foot Locker". *Fortune*. נבדק ב-18 בדצמבר 2018. `{{cite web}}`:  (עזרה)
3. ↑  "Foot Locker, Inc." Foot Locker. Retrieved on January 22, 2010.
4. ↑  Bain, Marc (18 באוגוסט 2017). "Foot Locker has a Nike problem". *Quartz*. נבדק ב-18 באוגוסט 2017. `{{cite news}}`:  (עזרה)
5. ↑  "The Evolution of Foot Locker Stores Over 40 Years". *Sole Collector*.
6. ↑  "Foot Locker loses race bias suit; African American says he was given".
7. ↑  Venator Group, Inc. Announces Name Change to Foot Locker, Inc. *Retail Operations and Construction*, November 2, 2001
8. ↑  "Foot Locker Profit Up".
9. ↑  Scardino, Emily. Foot Locker acquires Footaction Stores to step up growth, *DSN Retailing Today*, May 3, 2004
10. ↑  "Foot Locker to buy about 350 stores".
11. ↑  "FOOT LOCKER, INC. ANNOUNCES DIVISIONAL MANAGEMENT CHANGES".(הקישור אינו פעיל)
12. ↑  "School Pax Escola de Negócios". *School Pax Escola de Negócios*.
13. ↑  "Foot Locker School Rewards". אורכב מ-המקור ב-22 באפריל 2009. `{{cite web}}`:  (עזרה)
14. 1 2  Stacy Cowley (17 בספטמבר 2015). "Picking Up CCS Where Foot Locker Left Off". *NYT*. `{{cite news}}`:  (עזרה)
15. ↑  4-traders. "Foot Locker, Inc. : Completes Acquisition of Runners Point Group". 4-Traders. נבדק ב-12 באוגוסט 2013. `{{cite web}}`:  (עזרה)
16. ↑  Brett Krasnove (9 במאי 2014). "Fortune 500 - Fortune". *Fortune*. `{{cite web}}`:  (עזרה)
17. ↑  "Foot Locker, Inc". *Fortune*.
18. ↑  Gonzalez-Rodriguez, Angela (9 במרץ 2015). "Foot Locker, a foot ahead market expectations". *FashionUnited*. נבדק ב-11 ביוני 2015. `{{cite web}}`:  (עזרה)
19. ↑  van Elven, Marjorie (7 בפברואר 2019). "Foot Locker invests 100 million US dollars in Goat Group". *FashionUnited*. נבדק ב-8 ביולי 2020. `{{cite web}}`:  (עזרה)